钦定古今图书集成/明伦汇编/闺媛典/第123卷 > 韩孚妻黄氏
## 钦定古今图书集成/明伦汇编/闺媛典/第123卷 > 韩孚妻黄氏

按《绍兴府志》：黄氏，韩孚妻，馀姚人，名妙权。归孚五月
而寡，以侄赉为后。至正初，上塘千户曳剌知其殊色，
使媒以权贵动之，妙权叱之曰：“千户受朝命卫民者，
乃欲夺寡妇耶？”曳剌不敢复强。既而方国珍有骁将
叶某，复欲胁娶之，妙权操刀划槛曰：“敢入此户者，吾
以颈血溅之。”叶将惧而止。